Minga (amtli: München) Aussproch: [ˈmɪŋ(:)ɐ] is dHaptstod vo Bayern. In da Umgebung (20–30xa0km) hoaßt ma soft aa oafach dStod. Minga is mid mehra wia 1,5 Milliona Eihwohna dgresste Stod vo Bayern und hinta Berlin und Hamburg ddrittgresste Stod vo Deitschland. DStod ghead zua dwichtigstn Wirtschofts-, Vakeas- und Kuituazentren vo Eiropa. Minga is aa da Vawoitungssitz vom Regiarungsbeziak Owabayern.